Мы махуэхэм
Дыгъэгъазэм и 5, щэбэт
Урысейм и Дзэ щIыхьым и махуэщ 1941 гъэм советыдзэхэм Москва деж нэмыцэ зэрыпхъуакIуэхэр щрагъэкIуэтыжу хуежьащ.
1936 гъэм СССРм и етIуанэ Конституцэр къащтащ. Ар тхыдэм хыхьащ «Сталиным и Конституцэ» цIэр иIэу.
1936 гъэм КъБАОр КъБАССР хъуащ.
1942 гъэм КъэбэрдейБалъкъэрым и партизанхэр Лэскэн Езанэм щыIэ нэмыцэ быдапIэм теуащ, хэщIыныгъэшхуи иратащ.
1957 гъэм Ленинград деж псым щытрагъэхьащ «Ленин» мылкъутэ атомнэ кхъухьыр.
Урыс усакIуэ, дипломат Тютчев Фёдор къызэралъхурэ илъэс 212рэ ирокъу.
Америкэм щыщ кинорежиссёр, дуней псом щыIэрыIуэ мультфильм куэд дыдэ тезыха Дисней Уолт къызэралъхурэ илъэси 114рэ ирокъу.
Тхыдэ щIэныгъэхэм я доктор, КъБКъУм и профессор, ЩIДААм и академик, УФми КъБРми щIэныгъэхэмкIэ щIыхь зиIэ я лэжьакIуэ Къумыкъу Тыгъуэн къызэралъхурэ илъэс 88рэ ирокъу.
Физикоматематикэ щIэныгъэхэм я доктор, КъБКъУм и профессор, ЩIДААм и академик икIи и президент, РАЕНм и академик, УФм, КъБРм, КъШРм, АРм щIэныгъэхэмкIэ щIыхь зиIэ я лэжьакIуэ Нэхущ Iэдэм и ныбжьыр илъэс 77рэ ирокъу.
Урысей актрисэ, УФм и цIыхубэ артисткэ Руслановэ Нинэ и ныбжьыр илъэс 70 ирокъу.
Испанием щыщ оперэ уэрэджыIакIуэ цIэрыIуэ Каррерас Хосе и ныбжьыр илъэс 69рэ ирокъу.
«Адыгэ псалъэ» газетым и редактор нэхъыщхьэм и къуэдзэ, КъБРм щIыхь зиIэ и журналист Жыласэ Заурбэч и ныбжьыр илъэс 55рэ ирокъу.
УэрэджыIакIуэ, АРм, КъБРм щIыхь зиIэ я артист Быщтэ Азэмэт и ныбжьыр илъэс 23рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ. Махуэм хуабэр градуси 2 4, жэщым щIыIэр 1 градус щыхъунущ.
Дыгъэгъазэм и 6, тхьэмахуэ
Пермь крайм и махуэщ
Белоруссием щагъэлъапIэ юристым и махуэр
Къэзахъстан Республикэм и прокуратурэр къыщызэрагъэпэща (1922 гъэм) махуэщ
Финляндием и щхьэхуитыныгъэм и махуэщ
Испанием и конституцэм и махуэщ
1492 гъэм Колумб Христофор Гаити хытIыгур зэрыщыIэр къихутащ.
1741 гъэм Урысей къэралыгъуэм и унафэщI хъуащ Пётр Езанэм ипхъу Елизаветэ.
Гу дохутыр, хирург цIэрыIуэ, академик, тхакIуэ Амосов Николай къызэралъхурэ илъэси 102рэ ирокъу.
Балъкъэр щIэныгъэлI, философие щIэныгъэхэм я доктор, ЩIДААм и академик, КъБРмрэ Къалмыкъымрэ щIэныгъэмкIэ щIыхь зиIэ я лэжьакIуэ Эфендиев Сэлихь и ныбжьыр илъэс 82рэ ирокъу.
УФм щIыхь зиIэ и артист, Алтай крайм и губернатору щыта Евдокимов Михаил къызэралъхурэ илъэс 58рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ. Хуабэр махуэм градуси 2 5, жэщым градуси 3 4 щыхъунущ.
Дыгъэгъазэм и 7, блыщхьэ
Граждан авиацэм и дунейпсо махуэщ. 1944 гъэм дыгъэгъазэм и 7м Чикаго (США) Iэ щытрадзащ цIыхухэр къызэрырашэкI кхъухьлъатэхэм я лэжьэкIэр зыубзыху конвенцэм.
Армением щIыр щыщыхъеям хэкIуэдахэм я фэеплъ махуэщ. 1988 гъэм дыгъэгъазэм и 7 пщэдджыжьым щIыр баллибл и лъэщагъыу щыхъеящ Армением и ищхъэрэ щIыналъэм. А къэхъукъащIэ шынагъуэм хэкIуэдащ цIыху мин 25м щIигъу, мин 19м нэблагъэ ныкъуэдыкъуэ хъуащ, псэупIэншэу къэнауэ щытащ цIыху мин 530рэ. ЩIым щыщ хъуат Спитак къалэмрэ къуажэ 58рэ. Ленинакан, Степанаван, Кировакан къалэхэм, апхуэдэуи жылэ 300м щIигъуми зэранышхуэ хуэхъуат щIыхъейр.
1725 гъэм Петербург щызэхэтащ Урысейм щIэныгъэхэмкIэ и Академием и япэ зэхыхьэр.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ. Хуабэр махуэм градуси 6 8, жэщым градуси 2 3 щыхъунущ.
